497.12 ORDNI DWAR IT-TWAQQIF TAL-AĠENZIJA DWAR IL-FOND GĦALL-IŻVILUPP NAZZJONALI U SOĊJALI L-AVVIŻ LEGALI 2 tal-2015. L-AVVIŻ LEGALI 2 tal-2015. 1. (1) It-titolu ta’ dan l-Ordni hu l-Ordni dwar it-Twaqqif tal-Aġenzija dwar il-Fond għall-Iżvilupp Nazzjonali u Soċjali. (2) L-għan ta’ dan l-Ordni hu biex jimplimenta d-dispożizzjonijiet tar-regolament 13(3) tar-Regolamenti dwar il-Programm tal-Investitur Individwali tar-Repubblika ta’ Malta li fih hu stabbilit li l-Fond għall-Iżvilupp Nazzjonali u Soċjali għandu jkollu personalità ġuridika separata u jista’ ukoll jiġi sussegwentement stabbilit bħala fondazzjoni, trust jew fil-forma ta’ persuna ġuridika oħrakif il-Ministru responsabbli għall-ħwejjeġ li għandhom x’jaqsmu maċ-ċittadinanza Maltija jista’ jiddetermina. (3) Il-Ministru responsabbli għall-Intern u s-Sigurtà Nazzjonali ddetermina, skont is-setgħat mogħtija bl-imsemmi regolament 13(3) tar-Regolamenti dwar il-Programm tal-Investitur Individwali tar-Repubblika ta’ Malta, li l-Fond jiġi stabbilit fil-forma ta’ Aġenzija tal-Gvern. Tifsir. 2. F’dan l-Ordni, kemm-il darba r-rabta tal-kliem ma teħtieġx xort’oħra- "Aġenzija " tfisser l-Aġenzija dwar il-Fond għall-Iżvilupp Nazzjonali u Soċjali; "l-Att " tfisser l-Att dwar l-Amministrazzjoni Pubblika; Kap. 497. Kap. 497. " Ftehim dwar l-Operat tal-Aġenzija " tfisser il-Ftehim kif previst fl-artikolu 8; " il-Bord ta’ Gvernaturi " tfisser il-Bord ta’ Gvernaturi tal-Fond kif stabbilit bir-regolament tat-twaqqif; " Fond" tfisser il-Fond għall-Iżvilupp Nazzjonali u Soċjali stabbilit bir-regolament tat-twaqqif; " Ministru " tfisser il-Ministru responsabbli għall-fondi minn, u l-programmi ta’, l-Unjoni Ewropea; "programm " tfisser il-programm tal-investitur individwali tar-Repubblika ta’ Malta stabbilit taħt l-Att dwar iċ-Ċittadinanza Maltija jew taħt ir-Regolamenti dwar il-Programm tal-Investitur Individwali tar-Repubblika ta’ Malta; " regolament tat-twaqqif " tfisser ir-regolament 13 tar-Regolamenti dwar il-Programm tal-Investitur Individwali tar-Repubblika ta’ Malta; " Segretarju Permanenti " tfisser is-Segretarju Permanenti fil-Ministeru responsabbli għall-fondi minn, u l-programmi ta’, l-Unjoni Ewropea. 3. Għandu jkun hemm, skont u soġġetta għall-Att u għar-regolament tat-twaqqif, Aġenzija li tkun magħrufa bħala l-Aġenzija dwar il-Fond għall-Iżvilupp Nazzjonali u Soċjali. 4. Fit-twettieq tal-funzjonijiet u d-dmirijiet tagħha, l-Aġenzija għandha tirċievi, mill-Aġenzija Identità Malta, dik il-perċentwali tal-ammonti ta’ flus li jitħallsu lill-Fond mid-dħul ta’ flejjes li jiġu riċevuti mill-programm u tuża u tamministra dawk l-ammonti ta’ flus għall-għanijiet stipulati fir-regolament tat-twaqqif, inkluż, iżda mingħajr preġudizzju għal dak li ntqal qabel: (a) biex tikkontribwixxi għal proġett ikbar ta’ importanza nazzjonali; (b) biex tassisti fi proġetti u inizjattivi fl-interess pubbliku, fost affarijiet oħra billi tippromwovi u tappoġġja t-tkattir tal-edukazzjoni, ir-riċerka, l-innovazzjoni, il-ġustizzja u l-istat tad-dritt, ix-xogħol u s-saħħa pubblika; (ċ) biex tikkontribwixxi għall-iżvilupp ta’ servizzi pubbliċi aħjar; (d) biex tappoġġja l-intrapriżi u n-negozju fit-titjib tal-kompetittività tagħhom; (e) biex tippromwovi r-riċerka u l-iżvilupp f’materji li jwasslu għall-interess pubbliku; (f) biex tgħin il-partijiet interessati biex iwettqu proġetti soċjali, proġetti ta’ impjieg u edukattivi; (g) biex tħeġġeġ inizjattivi li jappoġġjaw riformi u governanza itjeb; (h) biex tappoġġja miżuri għat-titjib tal-imparzjalità u tal-effiċjenza fil-qasam tal-ġustizzja; (i) biex tħeġġeġ inizjattivi li jinkoraġġixxu l-ugwaljanza bejn is-sessi, il-prevenzjoni tad-diskriminazzjoni u r-rispett għad-drittijiet tal-bniedem; (j) biex tassisti inizjattivi li jipprovdu għall-ħtiġiet ta’ akkomodazzjoni soċjali tal-popolazzjoni u biex jikkumbattu kontra l-esklużjoni soċjali; (k) biex tisponsorja inizjattivi għat-titjib tas-saħħa pubblika, il-kura fil-qasam tas-saħħa u l-kura tal-anzjani; u (l) biex twettaq inizjattivi għall-benefiċċju tal-ġenerazzjonijiet futuri. 5. (1) Il-kap amministrattiv tal-Aġenzija għandu jkun l-Uffiċjal Kap Eżekuttiv li jkun legalment responsabbli għall-amministrazzjoni tal-Aġenzija. (2) L-Uffiċjal Kap Eżekuttiv ikollu r-rappreżentanza legali u ġuridika tal-Aġenzija f’dak kollu li għandu x’jaqsam mal-amministrazzjoni tal-Aġenzija inkluża kull ħaġa li għandha x’taqsam mal-Fond, u f’dan l-aħħar każ għandu jaġixxi taħt id-direzzjoni tal-Bord ta’ Gvernaturi. (3) L-artikoli 38 u 39 tal-Att ma jgħoddux għall-Aġenzija. (4) L-Uffiċjal Kap Eżekuttiv għandu jitqies bħala l-kap tal-Aġenzija għall-finijiet u għanijiet kollha tal-Att u ta’ kull liġi oħra li tista’, minn żmien għal żmien, tirregola r-relazzjoni bejn il-Ministru u, jew is-servizz pubbliku u entitajiet jew aġenziji governattivi. 6. Bord tal-Gvernaturi tal-Fond. (1) Il-Bord ta’ Gvernaturi tal-Fond għandu jiġi stabbilit, nominat u jkun kompost kif previst fir-regolament tat-twaqqif u ma jkunx taħt id-direzzjoni jew il-kontroll tal-Uffiċjal Kap Eżekuttiv jew ta’ xi persuna oħra fir-rigward tal-modkif għandu jiġi amministrat il-Fond, il-proġetti u inizjattivi oħra li fihom il-Fond għandu jkun involut u l-modu l-firxa ta’ dak l-involviment. (2) Il-Bord ta’ Gvernaturi tal-Fond għandu josserva d-dispożizzjonijiet tar-regolament tat-twaqqif u għandu jiżgura l-ogħla livell ta’ governanza tal-Fond f’konformità mar-regolament tat-twaqqif. (3) Il-Bord ta’ Gvernaturi tal-Fond għandu jiżgura li l-obbligi kollha dwar ir-responsabbiltà u t-trasparenza li jirriżultaw mir-regolament tat-twaqqif jiġu rigorożament osservati. 7. Bord Konsultattiv. (1) Għandu jitwaqqaf Bord Konsultattiv tal-Aġenzija li jkun jikkonsisti f’erba’ membri maħtura mill-Ministru għal dak il-perjodu u, jew għal dawk il-kompiti jew inkarigi speċifiċiki f il-Ministru jista’, fl-istrument tan-nomina tagħhom, jordna. (2) Il-Bord Konsultattiv ikun presjedut mill-Uffiċjal Kap Eżekuttiv u jkun soġġett għad-dispożizzjonijiet tal-artikolu 42 tal-Att. 8. Arranġamenti finanzjarji u ftehim dwar l-operat tal-aġenzija. (1) Mingħajr ħsara għad-dispożizzjonijiet tar-regolament tat-twaqqif u għall-artikolu 41 tal-Att, l-Aġenzija għandha topera skont dawk l-arranġamenti finanzjarji li jistgħu minn żmien għal żmien jiġu speċifikati fil-Ftehim dwar l-Operat tal-Aġenzija li jiġi ffirmat bejn l-Uffiċjal Kap Eżekuttiv, bi qbil mal-Bord ta’ Gvernaturi tal-Fond, u s-Segretarju Permanenti skont l-artikolu 40 tal-Att. (2) Il-Ftehim dwar l-Operat tal-Aġenzija għandu, mingħajr ħsara għall-indipendenza tal-Bord ta’ Gvernaturi kif previst fl-artikolu 6, jirregola wkoll r-relazzjoni, il-komunikazzjoni, il-konsultazzjoni u l-linji ta’ rappurtar li għandhom jiġu stabbiliti bejn l-Aġenzija u l-Gvern.